钦定古今图书集成/明伦汇编/氏族典/第269卷 > 王古
## 钦定古今图书集成/明伦汇编/氏族典/第269卷 > 王古

按《宋史王素传》：“素从子靖，靖子古，字敏仲，第进士，熙
宁中，为司农主簿，连提举四路常平。王安礼欲用为
太常丞，神宗谓古好异论，止以为博士，出为湖南转
运判官，提点淮东刑狱，历工部、吏部、右司员外郎，太府少卿。绍圣初，迁户部侍郎，详定役法，与蔡京多不
合。诏徙古兵部，寻以集贤殿修撰为江淮发运使、知”
广州。言者论其常指平岁为凶年，妄散邦财，夺职知
袁州。徽宗立，复拜户部侍郎，迁尚书，与御史中丞赵
挺之偕领放欠。挺之言古蠲除太多，遂改刑部。攻不
已，以宝文阁直学士知成都。堕崇宁党籍，责衡州别
驾，安置温州。复朝散郎，寻卒。